**Zavod za hitnu medicinu Zadarske županije**

**Upravno vijeće**

**Broj: K.O.: 10-50/2022**

Na temelju članka 14. Statuta Zavoda za hitnu medicinu Zadarske županije (donesenog od Upravnog vijeća Ustanove 15. prosinca 2020. godine, ur.br. 01-2112/2020, uz suglasnost Osnivača od dana 22. veljače 2021. godine, Službeni glasnik Zadarske županije 5/21), te članka 6. Poslovnika o radu Upravnog vijeća Zavoda za hitnu medicinu Zadarske županije, Upravno vijeće Zavoda za hitnu medicinu Zadarske županije, na 50. sjednici održanoj dana 08.07.2022. godine, jednoglasno donosi slijedeći:

**PRAVILNIK O 2. IZMJENI I DOPUNI PRAVILNIKA O ORGANIZACIJI I** **SISTEMATIZACIJI RADNIH MJESTA** **U ZAVODU ZA HITNU MEDICINU ZADARSKE ŽUPANIJE**

**Članak 1.**

U Pravilniku o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021, u čl. 21. u tablici Službe uprave, Odjel financijsko - računovodstvenih poslova, dodaje se novo radno mjesto i to viši stručni savjetnik za nadzor poslovanja

s potrebnim uvjetima pa ta točka glasi:

|  |  |  |  |  |  |
| --- | --- | --- | --- | --- | --- |
| 9. | Viši stručni savjetnik za nadzor poslovanja | Preddiplomski i diplomski sveučilišni studij ili integrirani preddiplomski i diplomski sveučilišni studij | Ekonomsko | 36 mjeseci | 1 |

**Članak 2.**

U prilogu 1 Pravilnika o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021 - Opis poslova u Zavodu za hitnu medicinu Zadarske županije mijenja se stavka u opisu poslova za radno mjesto viši stručni pravni savjetnik i to točka šesta na način da se briše dio „radnik mora posjedovati licencu“ pa ta točka sada glasi:

„• sudjeluje u postupku nabave,“

**Članak 3.**

U prilogu 1 Pravilnika o organizaciji i sistematizaciji radnih mjesta u Zavodu za hitnu medicinu Zadarske županije od 17.12.2021. godine, ur. broj: 01 - 4253/2021 - Opis poslova u Zavodu za hitnu medicinu Zadarske županije dodaje se opis poslova za radno mjesto viši stručni savjetnik za nadzor poslovanja pa ta točka sada glasi:

**„Viši stručni savjetnik za nadzor poslovanja** obavlja slijedeće poslove:

* Praćenje izvršenja ugovora,
* Praćenje računa,
* Izrada godišnjeg izvršenja ugovora,
* Praćenje registracija vozila,
* Praćenje potrošnje goriva,
* Vodi evidenciju polica osiguranja vozila,
* Naplata šteta,
* Praćenje naplate osiguranja,
* Koordinacija s dobavljačima,
* Vodi registar ugovora iz djelokruga Službe uprave
* Obavlja i druge poslove po nalogu ravnatelja.

Za svoj rad odgovara voditelju službe i ravnatelju/ravnateljici.

**Članak 4.**

Ovaj Pravilnik o izmjeni i dopuni Pravilnika o organizaciji i sistematizaciji radnih mjesta stupa na snagu danom donošenja.

U Zadru, dana 08. srpnja 2022. godine

Predsjednik Upravnog vijeća:

Šime Rušin, dipl.ing.